কৈলাসে যাওয়ার আগেই লোকসভার নীল নকশা তৈরি করেছেন রাহুল। তা নিয়ে আজ আহমেদ পটেল, অশোক গহলৌত, মতিলাল ভোরা-রা সব রাজ্যের কংগ্রেস সভাপতিদের সঙ্গে বৈঠকে বসেন। এক শীর্ষ নেতা বলেন, সংগঠনকে মজবুত করাই আসল লক্ষ্য। তাই রাহুল চান, দেশের দশ লক্ষ বুথের প্রতিটিতে দশ জন করে দলীয় কর্মী তৈরি করা হোক। দলের আর্থিক অবস্থা ভাল নয়। বিভিন্ন রাজ্যে ভোটের খরচ, কর্মীদের নিয়মিত মাস-মাইনে দেওয়া নিয়েও সমস্যা হচ্ছে। তাই কংগ্রেস সভাপতির এই দ্বিমুখী কৌশল।